בח"א 21

שמאל|ממוזער|350px|בסיס הטכני בחיפה, 1948
250px|ממוזער|שמאל|מחזור ראשון להכשרת מכונאי מטוסים בבה"ט 2
[שמאל|ממוזער|150px|[תגי כובע בצה"ל|סמל כומתת שוחרוּת חיל האוויר]]
[שמאל|ממוזער|150px|[תג יחידה|תג היחידה הקודם של השוחרים בבית הספר]]
שמאל|ממוזער|200px|מבנה כיתות הדרכה בבסיס
שמאל|ממוזער|100px|סימני כתף (כותפות) של שוחר של השנה החמישית (הנדסאים) במכללה הטכנולוגית של חיל האוויר
שמאל|ממוזער|100px|סימני כתף (כותפות) של שוחר של השנה השלישית (י"ב) של בית הספר הטכני של חיל האוויר, על מקטורן של מדי חורף, עד 1978

**בח"א 21** הוא בסיס של חיל האוויר הישראלי הממוקם סביב נמל התעופה חיפה. הבסיס מתפקד כבסיס ההדרכה של המערך הטכני של חיל האוויר ושוכנים בו המכללה הטכנולוגית של חיל האוויר והחלל (או בשמה הנוסף בית הספר להנדסאי תעופה) המיועד לשוחרים, בית הספר למקצועות הטכניים, ומספר שימושים נוספים. ייעודו של הבסיס הוא הדרכה, הכשרה, חינוך ופיתוח תלמידים, חניכים, טירונים, נגדים וקצינים למקצועות המערך הטכני של חיל האוויר, כגון טכנאים והנדסאים.

מפקד הבסיס הוא קצין בדרגת אלוף-משנה.

## היסטוריה
לאחר הקמת שירות האוויר בנובמבר 1947 התקיים דיון בין מפקדו אלכס זילוני וקלוב התעופה בחיפה, בו הוטל על יהודה השמשוני, חבר הקלוב ומורה בבית הספר המקצועי-תיכוני (בסמ"ת) שפעל על יד הטכניון, להקים בית ספר ל"מכונאי אווירונים". השמשוני עלה ארצה בשנות השלושים והוסמך כמהנדס למכונאות מטוסים.
הטכניון העמיד לרשות השמשוני צריף בחצרו, והקורס הראשון נפתח ב־4 במרץ 1948. עם כיבוש חיפה הערבית על־ידי כוחות ההגנה ב־22 באפריל, עבר הקורס לבית ערבי במבואות הדרומיים של העיר התחתית. הקורס הראשון הסתיים בתחילת מאי.

במקביל לפעילות בחיפה, הטיל יהודה רבין בתחילת 1948 על טוביה סיני להקים בית ספר לגופנאים, שיכשיר טכנאים לתחזוקת גוף המטוס. סיני, ששימש קודם לכן מדריך ארצי ראשי של קלוב התעופה בנושאי טיסנאות ודאייה, איתר בתחילת מרץ 1948 בית נטוש בשייח' מוניס לצורך בית הספר, שהקורס הראשון שלו נמשך כשלושה חודשים עד תחילת יולי.

### מעבר למשכן הקבע
עם תום המנדט הבריטי ב-15 במאי 1948 השאירו הבריטים בידיהם מספר מובלעות באזור חיפה. אחת המובלעות כללה את נמל חיפה, הכרמל הצפוני, שדה התעופה ובית הספר המקצועי הערבי שבו רוכז רכוש של משטרת המנדט. השמשוני וחבריו להקמה, שחיפשו משכן לבית הספר, ביקשו למקם את בית הספר בבית הספר המקצועי הערבי שליד שדה התעופה חיפה. בינתיים נפתח הקורס השני והתלמידים המשיכו את לימודיהם בצריף בטכניון. השמשוני הפעיל לחצים על פרנסי העיר חיפה לקבל לידיו את בית הספר המקצועי הערבי והוסכם כי השמשוני יקבל את השטח (בשם חיל האוויר) כפתרון זמני. ב-22 ביוני 1948, בשעה שמונה בבוקר, עמדו השמשוני, חברי הסגל והחניכים מסודרים בשתי שורות על יד שער הכניסה הראשי של הבסיס העתידי, מלווים את יציאתם של השוטרים הבריטים. לאחר מאבקים נוספים על שטח הבסיס, הפעם פנימיים בתוך גורמים שונים בצה"ל ועם מעורבותו של ראש הממשלה דוד בן-גוריון, הוחלט סופית כי בית הספר הטכני יישאר ברשות חיל האוויר.

לאחר השתכנות בית הספר במקום הוא נקרא בשם **בה"ט** (בסיס הדרכה טכנית) 2, והשמשוני מונה למפקדו. בית הספר לגופנאים עבר מתל אביב לבסיס, וטוביה סיני מונה לקצין הדרכה טכנית חילי. בבסיס נפתחו שלושה בתי־ספר נפרדים: למכונאי מטוסים, למכשירנים ולחשמלאים. לאחר זמן מה נפתח במקום גם בית־הספר לנשקים, לקשרים (אלחוט) ולטכנאי רדיו.

### שנות החמישים
בתחילת שנות החמישים היו בבסיס שישה בתי־ספר: יסודות (דרכו עברו כל החניכים בטרם שובצו לבתי־הספר המקצועיים בבסיס), למכונאי גוף מטוס (מג"מ), למכונאי מנועי בוכנה (ממ"ם), לחשמלאים מכשירנים (חמ"מ), לאלקטרוניקה ולהחזקה. בעקבות הצטיידות חיל האוויר במטוסי מטאור הסילוניים בשנת 1953 הוקם בית־ספר למכונאי מנועי סילון (ממ"ס), והחלו להכשיר מכונאי חימוש מטוסים (חש"מ). במקביל בוטלו מקצועות שעבר זמנם, כמו גופנאים וטכנאי בד וצבע.

בשנים הראשונות התנהל הבסיס תחת פיקודו של ראש אגף החזקה והנדסה (גוף שהפך מאוחר יותר למחלקת ציוד וללהק הציוד), אולם בהמשך החליט מטה חיל להקים אגף הדרכה, שכלל את ההדרכה האווירית וההדרכה הטכנית. עם זאת, המשיכה מצ"ד לפקח על תוכני הלימוד וסיפקה את מרבית המדריכים לקורסים הטכניים.

ב־1953 מוסדה הכשרה לטכנאי חיל הקשר בבית הספר, במקום בבה"ד 7.

### שנות הששים
במהל שנות הששים התקיימו בבסיס קורסים של חילות נוספים. כך לדוגמה, חיל השריון ערך קורסים למכונאי טנקים (מנוע הטנק היה דומה למנוע של הרווארד), חיל הים הכשיר מכונאים לטיפול במנועי  של ספינות המשמר, וחיל הקשר פתח קורסים במסגרת בית־הספר לאלקטרוניקה.

בסוף שנות הששים הוקם בית קולנוע בבסיס.

### פינוי עתידי של שטח הבסיס
ב-24 ביולי 2012 אוזרח נמל התעופה חיפה וניהולו הועבר מחיל האוויר לידי רשות שדות התעופה.

בנובמבר 2016 משרד הביטחון ורשות מקרקעי ישראל פרסמו "קול קורא" לשיווק קרקעות בית הספר הטכני של חיל האוויר במפרץ חיפה (ביס"ט 21). הפרסום התייחס לשטח בגודל 640 דונם שעתיד לשמש כעורף לנמל המפרץ, ויאפשר מימון להעתקת בית הספר לכרמיאל ונבטים.

באוקטובר 2017 חתמו משרד האוצר ומשרד הביטחון על הסכם לפינויו של בית הספר הטכני של חיל האוויר ממפרץ חיפה.

באפריל 2020 אישרה הוועדה המחוזית חיפה את התכנית לשימושי עורף נמל המפרץ על שטחי בח"א 21 בחיפה. התכנית כוללת העברת שטח של 344 דונם לידי חברת נמלי ישראל שישמש כעורף לוגיסטי לנמל חיפה ולנמל המפרץ, בתמורה לשטח בפארק הקישון.

בסוף יוני 2021 נערך טקס הנחת אבן הפינה לקריה הטכנולוגית של חיל-האוויר, אליה יועבר בסיס ההדרכה של המערך הטכני של חיל האוויר מבח"א 21 המפונה. הקריה הטכנולוגית מוקמת בנגב, ליד בסיס חצרים.

בסוף מרץ 2023 החלו עבודות הפיתוח כחלק מפרויקט הקמת המכללה הטכנולוגית של חיל האוויר בכרמיאל, למכללה יעברו בית הספר התיכון ובית הספר להנדסאים. במסגרת הפרויקט תיבנה המכללה על פני שטח של 63 דונם, בכניסה המערבית לעיר כרמיאל. המכללה תכלול מעל ל-35,000 מ"ר של מבני חינוך, אודיטוריום, מעבדות, כיתות לימוד, קפיטריות, אולמות כנסים ומעונות לתלמידים (שוחרים). עלות הבינוי של המכללה נאמדת בכ-450 מיליון שקלים מתקציבי משרד הביטחון ומשרד החינוך ויהיה זה מבנה החינוך מהגדולים והחדשניים בישראל. הצפי לסיום העבודות הוא כ-3 שנים.

## יחידות הבסיס
בח"א 21 אמון על רצף ההכשרה במערך הטכני החל משלב התיכון, דרך הקורסים המסמיכים למקצועות המערך הטכני במהלך שירות החובה וכלה בהכשרות מתקדמות לנגדי וקציני המערך.

בבסיס 6 יחידות ארגוניות:
* ביסה"ת - בית הספר להנדסאי תעופה
* ביסל"ט - בית הספר למקצועות הטכניים
* טייסת הדרכה
* טייסת מנהלה
* יחידת בינוי 321
* יחידת האקדמיה להכשרת מפקדים

### ביסל"ט
בית הספר למקצועות הטכניים של חיל האוויר הישראלי (בראשי תיבות: ביסל"ט). על בית הספר מפקד קצין בדרגת סגן-אלוף. לביסל"ט מגיעים חיילים וחיילות לאחר טירונות, לצורך הכשרה במגוון מקצועות המערך הטכני. ביחידה מוכשרים טכנאים בהכשרות ראשוניות ובהכשרות מתקדמות. תפקיד הטכנאים לתחזק את כלי הטיס ואת המערכות האחרות בחיל ולהביאם למצב של זמינות ומוכנות ללחימה. לאחר סיום הקורס הספציפי, מחולקים הטכנאים בין בסיסי חיל-האוויר לתפקידם במהלך שירות החובה.

### יחידת ביסה"ת
ממוזער|294x294 פיקסלים|בית הספר הטכני של חיל האוויר שלוחת באר שבע
310px|ממוזער|שמאל|מטוס פנטום בחזית שלוחת באר שבע של בית הספר הטכני של חיל האוויר

בית הספר הוקם בחיפה בשנת 1949. השלוחה הראשונה הוקמה ב-1976 בבאר שבע, כאשר גד סנדק היה מנהל בית הספר. מתחילת שנות ה-90 פועלת שלוחת תל אביב-יפו על בסיס בית הספר הולץ של רשת עמל.

ההכשרה מתחילה מתקופת התיכון במסגרת פרויקט "פלדה כחולה".

המסגרת כוללת היום 2 בתי ספר גדולים - הטכני בחיפה וטכני באר שבע בהם לומדים שוחרים מכיתות ט' עד י"ד (מסלול הנדסאים למצטיינים) ואליהם מצטרפות 22 שלוחות נוספות ברחבי הארץ – בהן חיספין, נהריה וחצור הגלילית, הולץ, מעלה אדומים, דימונה ובאילת. נוסף אליהן מלווה הבסיס עוד כ-35 מכללות שונות ברחבי הארץ המכשירות ללימודי תואר הנדסאי במקצועות אלקטרוניקה, חשמל ומכונות בשלושה פרויקטים נוספים במסלולי "שחק", "מרום טכנולוגי" ו"רקיע". בית ספר נוסף השייך לבח"א 21 הוא הקמפוס למקצועות התעופה רמת דוד, בית הספר הוקם כמיזם משותף של רשת עמל, משרד העבודה וחיל האוויר בשנת 1984. בי"ס בו תלמידים יכולים ללמוד, לרכוש מקצוע ואף להתנסות במקצוע זה במהלך הלימודים. מגמות הלימוד: מכונות, תעופה, אלקטרוניקה וחשמל.

### טייסת הדרכה
טייסת האמונה על רצף ההכשרה לכל הדרגות, הכשרת מפקדים, פיתוח הדרכה, הבטחת איכות, בטיחות ורציפות תקשובית. בטייסת זו הגפים הבאים: מיון ומחקר, חקר ופיתוח הדרכה, מרכז הכשרות לפיקוד והדרכה, הבטחת איכות, תכנון ובקרה, אקדמיה, טירונות, פלדה כחולה, תקשוב. טייסת ההדרכה אחראית על פרק הטירונות.

החל משנת 2008, בבח"א 21 מתקיימת טירונות הסמכה לרובאות 02. משך הטירונות 30 ימים.

בבח"א 21 ארבע פלוגות טירונות:
*פלוגת "ברק" – ע"ש מטוס הברק.
*פלוגת "ארד" – ע"ש הנווט השבוי רון ארד.
*פלוגת "רמון" – ע"ש טייס ח"א והאסטרונאוט הישראלי הראשון אילן רמון.
*פלוגת "אדיר" – ע"ש מטוס האדיר.

כחלק מרצף ההכשרה, במהלך הטירונות ממיינים את הטירונים לקורסים המסמיכים בהם ישובצו מיד בסיומה, בבית הספר למקצועות טכניים.

### יחידת האקדמיה להכשרת מפקדים

גף אקדמיה הוקם בשנת 2018 לטובת פיתוח וטיפוח הפרט כמענה להצערת הקצונה, מודל הקבע החדש ולאתגרים בפיקוד ללא ניסיון. עד שנת 2022 האקדמיה היוותה גף תחת טייסת הדרכה, ובאותה השנה לאור ההתעצמות וקליטת משימות באיחוד גף אקדמיה, גף מרכז הכשרות, מגמת ברק (אלונים) הוקמה כיחידה. האקדמיה מכשירה קצינים ונגדים למערך הטכני של חיל האוויר. תהליך ההכשרה משלב השכלה על תיכונית וסל כלים לתפקידי השטח. מסלול הדגל הוא מסלול "אדרים" – תוכנית מצוינות המכשירה את קציני העתיד של המערך הטכני בשילוב תואר ראשון רב תחומי בהתמחות לוגיסטיקה מאוניברסיטת חיפה. מטרת התוכנית היא להקנות ידע נרחב לבוגרים, כך שהכשרתם הרב תחומית - מקצועית, פיקודית וערכית, תוביל את הבוגרים להיות קצינים רחבי אופקים אשר יתרמו באופן ייחודי לחיל האוויר ולביטחון מדינת ישראל. מסלול נוסף הוא מסלול "שקד" – תוכנית השכלה עבר נגדים בדרגת רס"ל מבסיסי החיל, ללימודי טכנאי מכונות. כמו כן מתקיימות הכשרות נוספות כגון "הכחלת עתודאים" לחיל האוויר ושלבים מקצועיים מתקדמים עבור נגדים.

### טייסת מנהלה
טייסת המטפלת בכל קשת הנושאים הנדרשים לתמיכה שוטפת בבסיס ובאנשיו: מרפאה, מרפאת שיניים, פסיכולוגיה, ביטחון, תזונה, לוגיסטיקה, כוח אדם, רס"ר, שפ"י, חינוך, ת"ש, רבנות. בח"א 21 משמש כאחד ממרכזי התחקור החייליים, השייך גם כן לטייסת זו.

### יחידת הבינוי 321
יחידת בינוי אחראית על כלל תשתיות הבסיס הן בהיבט הרציפות התפקודית של תשתית המבנים והמערכות והן בהיבטי אחזקה שוטפת (שבר, מונעת, מתוכננת) ומהווה גורם הנדסי ומקצועי בתחומי הנדסת העיר. בנוסף, היחידה מנהלת את פרויקטי ההתעצמות והשיפוצים בבסיס. היחידה היא הטרוגנית וכוללות אע"צים (אזרחים עובדי צה"ל), אנשי קבע וחיילים בגפים והמחלקות השונות - חשמל, גנרציה, מים וביוב, מיזוג ומכונות. יחידת הבינוי בנוסף אחריותה על בסיס הטכני, היא יחידה מרחבית התומכת בתשתיות במרחב הצפוני בהן גם פריסות הגנ"א.

### יחידת מיון ומעבר 321
לאחר סגירת בסיס שדה דב, עברה לבסיס יחידת ימ"מ 321 (המיון והמעבר) שמהווה מעין בקו"ם לחיילים המתגייסים לחיל האוויר.

### יחידות בעבר
בפברואר 1965 הוקמה בבסיס יטק"א (יחידת טליל קרקע-אוויר) 138 (לימים גדוד 138) על בסיס סוללת הוק.

בנובמבר 2004 נסגר בית-הספר לקצונה טכנית, מנהלתית, ועתודאים לקצונה אקדמאית שהיה בבסיס ואוחד עם בית הספר לקצינים של חיל האוויר שהוקם בבסיס עובדה.

### סמלי יחידות הבסיס

קובץ:BAHA21 Tehni Maintenance Squadron.png|טייסת תחזוקה
קובץ:IAF BAHA21 Admin. Sqd.png|טייסת מנהלה
קובץ:IAF BAHA21 Teufa Squadron.png|טייסת תעופה
קובץ:IAF BAHA21 Instruction Squadron.png|טייסת הדרכה
קובץ:IAF BAHA21 Construction unit 321.png|יחידת בינוי 321
קובץ:Reuven Rivlin visiting Air Force Base 21, Air Force College of Technology in Haifa (GPOMN1 3640).jpg|נשיא המדינה, ראובן ריבלין, בביקור בבח"א 21


#### סמלי יחידות ההדרכה בבסיס

קובץ:סמל יחידת ביסה"ת.png|יחידת ביסה"ת
קובץ:סמל המכללה להנדסאים ביסה"ת.jpg|המכללה להנדסאים ביסה"ת
קובץ:BislatLogo.png|בית הספר למקצועות הטכניים של חיל האוויר
קובץ:Israel Air Force Officer School In Techni base Old Logo.png|בית הספר לקציני אחזקה, מנהלה ועתודה של חיל האוויר שהיה עד 2004 בבח"א 21 בחיפה.


## מפקדי הבסיס לדורותיהם

## פרסים (רשימה חלקית)
200px|ממוזער|בית הספר הטכני של חיל האוויר בחיפה פרס תחרות הנצחת נשיא ישראל וראשי ממשלותיה
* 1995 פרס לאומי לאיכות בהדרכה - מקום שני
* 1997 פרס סגן הרמטכ"ל לאיכות בהדרכה - מקום שלישי
* 1999 פרס רמטכ"ל מקום ראשון בבית יחידות ההדרכה לשנת תשס"א
* 2000 פרס החינוך ע"ש יצחק רבין על התמודדות חינוכית המפחיתה תופעות של אלימות
* 2008 פרס מפקד חיל האוויר
* 2014 פרס ראש אט"ל תשע"ה מקום ראשון בתחום ארגון וניהול לוגיסטי
* 2016 פרס רלכ"א על פיתוח מערכת לניהול גף ת"ש
* 2017 פרס החינוך למוסדות החינוך המצטיינים בישראל למכללה הטכנולוגית של חיל האוויר חיפה
* 2019 פרס נשיא המדינה להנצחת נשיאי ישראל וראשי ממשלה

## קישורים חיצוניים

* 
* המכללה הטכנולוגית של חיל האוויר, חיפה - אתר האינטרנט של בית הספר הטכני
* המכללה הטכנולוגית של חיל האוויר, באתר חיל האוויר הישראלי
* ד"ר חן יסודות, רס"ן אסתי גרינבוים, בח"א 21: 70 שנות אנשים, חינוך וטכנולוגיה, דפוס איילון.
* הצצה למרכז ההכשרות של טכנאי ה"אדיר", באתר חיל האוויר, בדצמבר 2017
* היעד: 80% בוגרי "פלדה כחולה" במערך הטכני, באתר חיל האוויר, 25 באפריל 2018
* הטכני מזווית קצת אחרת, באתר מתגייסים
* אתר לטירון בבית הספר הטכני
* אתר חיל האוויר – מתגייסים, המערך הטכנולוגי
* אתר צה"ל, מיטב – בסיס הטכני של חיל האוויר
* אתר צה"ל – מסלולי לימודים בחיל האוויר, מפת השלוחות ובתי הספר.
* 
* המערך הטכני באתר חיל האוויר
* הכירו את התפקידים במערך הטכני, אתר צה"ל
*  בית הספר הטכני של חיל האוויר, פברואר '''1951''', באתר ארכיון הסרטים הישראלי בסינמטק ירושלים
*  תוכנית הלימודים של בית הספר הטכני, '''1953''', באתר ארכיון הסרטים הישראלי בסינמטק ירושלים
* 
* 
* 

## הערות שוליים

*
קטגוריה:בסיסי חיל האוויר הישראלי
קטגוריה:ישראל: חינוך מקצועי
קטגוריה:ישראל: מכללות להכשרת טכנאים והנדסאים